SGP แย้มครึ่งหลังปริมาณขายก๊าซ LPG โตแกร่งรับไฮซีซั่น มั่นใจทั้งปีเข้าเป้า 3.65 ล้านตัน
SGP แย้มครึ่งหลังปริมาณขายก๊าซ LPG โตแกร่งรับไฮซีซั่น มั่นใจทั้งปีเข้าเป้า 3.65 ล้านตัน ดันรายได้ปี 65 แตะแสนล้าน
SGP แย้มครึ่งหลังปริมาณขายก๊าซ LPG โตแกร่งรับไฮซีซั่น มั่นใจทั้งปีเข้าเป้า 3.65 ล้านตัน ดันรายได้ปี 65 แตะแสนล้าน
1 ก.ย. 2565

นางจินตณา กิ่งแก้ว รองกรรมการผู้จัดการ บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP เปิดเผยว่า บริษัทฯคาดปริมาณการขายก๊าซ LPG ครึ่งปีหลังนี้จะเติบโตดีกว่าครึ่งปีแรก จากเข้าสู่ช่วงของไฮซีซั่น ที่โดยปกติจะมีความต้องการก๊าซ LPG เพิ่มขึ้น ประกอบกับในต่างประเทศก็เข้าสู่ช่วงฤดูหนาว ทำให้จะมีความต้องการใช้และมีการกักตุนก๊าซ LPG ไว้ในสต็อก รวมถึงราคาก๊าซ LPG ก็น่าจะปรับตัวลดลง สวนทางกับราคาน้ำมันดิบ หนุนดีมานด์การใช้เพิ่มขึ้นต่อเนื่อง
ทั้งนี้บริษัทฯ มั่นใจปริมาณการขายก๊าซ LPG ปีนี้จะทำได้ 3.65 ล้านตันตามเป้า จากครึ่งปีแรกทำได้แล้วราว 1.7 ล้านตัน หรือคิดเป็น 46.6% ของปริมาณการขายฯ รวม แบ่งเป็น การขายในประเทศ 800,000 ตัน ทำได้แล้ว 398,542.83 ตัน, Offshore Trading จำนวน 1,654,000 ตัน ทำได้แล้ว 659,299.87 ตัน, จีน 960,000 ตัน ทำได้แล้ว 520,120.04 ตัน, เวียดนาม 64,000 ตัน ทำได้แล้ว 45,302.86 ตัน, สิงคโปร์ 18,000 ตัน ทำได้แล้ว 8,303.07 ตัน และ มาเลเซีย 154,000 ตัน ทำได้แล้ว 70,0713.89 ตัน
อย่างไรก็ตามคาดว่าอีก 2 ไตรมาสที่เหลือของปีก็น่าจะทำได้ตามเป้าหมายที่วางไว้ และสนับสนุนให้รายได้ปีนี้เติบโตแตะ 100,000 ล้านบาทได้อย่างแน่นอน จากปีก่อนอยู่ที่ 79,510.73 ล้านบาท โดยครึ่งปีแรกทำได้แล้ว 51,739.55 ล้านบาท